b'\n_START_ARTICLE_\nPlevenov na\xc4\x8drt\n_START_PARAGRAPH_\nPlevenov Na\xc4\x8drt je na\xc4\x8drt za skupno evropsko vojsko, ki ga je 24. oktobra 1950 predlagal francoski premier Ren\xc3\xa9 Pleven. Podobno kot Schumanov na\xc4\x8drt, je tudi Plevenov na\xc4\x8drt bil v glavnem delo Jeana Monneta, in sicer za ustanovitev nadnacionalne evropske vojske in Evropske obrambne skupnosti (EOS). EOS bi naj vklju\xc4\x8devala dr\xc5\xbeave Beneluksa, Francijo, Italijo in Zahodno Nem\xc4\x8dijo. ZDA bi bile izklju\xc4\x8dene. EOS bi predstavljala tekmeca voja\xc5\xa1ki organizaciji NATO (v kateri so glavno vlogo imele ZDA), v tej skupnosti pa bi glavno vlogo imela Francija. Tako kot je Schumanov na\xc4\x8drt predvideval nadnacionalni nadzor pri industrijah premoga in jekla, je tudi ta bil ustvarjen z razlogom, da Nem\xc4\x8dija ne bi bila zmo\xc5\xbena za\xc4\x8deti ponovne vojne. Britanci so povabilo, da se pridru\xc5\xbeijo, zavrnili.\n_START_SECTION_\nOblikovanje ideje\n_START_PARAGRAPH_\nPlevenov na\xc4\x8drt je predvideval, da bi Evropska vojska bila sestavljena iz voja\xc5\xa1kih enot, ki bi jih prispevale dr\xc5\xbeave \xc4\x8dlanice ter da bi vojska bila podvr\xc5\xbeena nadnacionalnemu nadzoru. Na\xc4\x8drt sicer ni izklju\xc4\x8deval mo\xc5\xbenosti, da bi dr\xc5\xbeave lahko vzporedno imele tudi lastno vojsko; edina izjema bi bila Nem\xc4\x8dija, ki bi ji lastna vojska bila prepovedana.\n_START_SECTION_\nStruktura Evropske vojske\n_START_PARAGRAPH_\nNa\xc4\x8drt je predvideval skupno Evropsko vojsko, sestavljeno iz \xc5\xa1tiridesetih divizij. Od tega bi bilo \xc5\xa1tirinajstih francoskih, dvanajst nem\xc5\xa1kih, enajst italijanskih, tri pa bi prispevale dr\xc5\xbeave Beneluksa._NEWLINE_Nadzor nad vojsko bi sicer bil skupen, vendar pa na\xc4\x8drt ni predvideval divizij, kjer bi nacionalnost vojakov bila me\xc5\xa1ana.\n_START_SECTION_\nOdzivi\n_START_PARAGRAPH_\nKljub temu, da je leta 1951 v Veliki Britaniji bila ponovno izvoljena konservativna vlada, na \xc4\x8delu katere je bil Winston Churchill, velik podpornik evropske integracije, so Britanci vseeno povabilo za pridru\xc5\xbeitev zavrnili._NEWLINE_Administracija ZDA je bila v za\xc4\x8detku zadr\xc5\xbeana glede ideje, vendar je Monnet uspel, da je pridobil podporo Dwighta. D. Eisenhowerja, ki je ta \xc4\x8das bil NATO vodja zaveznikov v Evropi. Posledi\xc4\x8dno je idejo nato podprla tudi vlada ZDA._NEWLINE_Konrad Adenauer je idejo podprl. Upal je, da bi pri realizaciji na\xc4\x8drta zavezni\xc5\xa1ke sile, ki so \xc5\xa1e bile prisotne v Nem\xc4\x8diji, ozemlje posledi\xc4\x8dno zapustile._NEWLINE_Dr\xc5\xbeave Beneluksa in Italija so idejo podprle iz razlogov, ki so bili v osnovi enaki tistim, zaradi katerih so se pridru\xc5\xbeile Evropski skupnosti za premog in jeklo (ESPJ).'